James Clerk Maxwell Telescope

D'James Clerk Maxwell Telescope (JCMT) ass e Radioteleskop fir Wellelängte am Submillimeterberäich mat enger Empfangsantenn vu 15 Meter am Mauna-Kea-Observatoire zu Hawaii. Et ass dat weltgréisst Radioteleskop, wat op dësem Wellelängtenberäich spezialiséiert ass.W.S. Holland et al, SCUBA: a common-user submillimetre camera operating on the James Clerk Maxwell Telescope, Monthly Notices of the Royal Astronomical Society: Letters Volume 303 Issue 4, Pages 659 - 672, 2002 Et gëtt fir Ënnersich vun eisem Sonnesystem, der interstellarer Matière, souwéi fir wäit Galaxië gebraucht.

Den JCMT ass duerch eng Kooperatioun tëscht Groussbritannien, Kanada an Holland entstanen. Et krut säin Numm zu Éiere vum James Clerk Maxwell. De Betrib gouf vum Joint Astronomy Centre gesteiert. An Zesummenaarbecht mam Caltech Submillimeter Observatory gouf fir d'alleréischt e Submillimeter-Interferometer geschaafen. Dat erfollegräicht Experiment huet de Grondstee fir d'Submillimeter Array an den Atacama Large Millimeter Array-Interferometer geluecht.

Am Mäerz 2015 gouf de Betrib vum East Asian Observatory iwwerholl an och gesteiert.

 Kuckt och 

 Um Spaweck 
  JCMT Homepage

Kategorie:Astronomesch Observatoiren op Hawaii
Kategorie:Radioastronomie
Kategorie:Teleskopen